Nogle elsker det, mens andre ikke fatter, hvordan ananas endte i pizzabagerens disk. Nu blander den islandske præsident sig i debatten

- Endelig en verdensmand som jeg kan stå inde for.

- Ingen ananas, ingen kylling og ingen barbecue.

Sådan skriver Catherine L på den islandske avis Visir.is's engelsksprogede hjemmeside om det dybfølte ønske landets populære præsident Guðni Th. Jóhannesson gav udtryk for under et skolebesøg forleden.

Hvis jeg kunne vedtage min egne love

Eleverne fik nemlig lov til at stille præsidenten spørgsmål, og et af dem handlede om ananas som pizza-fyld:

- Jeg er helt grundlæggende imod ideen om at lægge ananas på pizza, svarede Johannesson i første omgang, og så for der en pizza-djævel i ham:

- Hvis jeg kunne vedtage mine egne love, så ville jeg forbyde det, udtalte præsidenten, og skal man tro antallet af likes på visir.is-læsernes kommentarer, så er der stemmer i sådan et forbud:

- Jeg ville stemme på ham, hvis jeg kunne, skriver Lauri H, der bor i Finland.

Hvad mener du? Kan man komme ananas på en pizza? Og er du i din pizza-karriere stødt ind i andre 'mystiske' ingredienser?